Държавен вестник, бр. 103, 2024 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  103
Чл. 415. Знаците от метрологичния контрол 
трябва да се поставят на видимо място върху 
аудиометъра.
Раздел ХXVI 
Скоростомери
Чл. 416. (1) Скоростомерите са средства 
за измерване, предназначени за контрол на 
скоростта на пътни превозни средства (ППС).
(2) Радарният скоростомер измерва скорост­
та чрез възпроизвеждане ефекта на Доплер.
(3) Лазерният скоростомер измерва ско­
ростта чрез излъчване на лазерни импулси 
към дадено ППС и приемане на отразените от 
повърхността му сигнали, като едновременно 
с това се измерва и времето за достигането 
им до ППС и обратно.
(4) Скоростомерът за средна скорост оп­
ределя средната скорост на ППС чрез измер­
ване на времето за преминаване на базово 
разстояние на участък от пътя:
1. средна скорост е изчислена скорост, 
получена чрез разделяне на разстоянието 
между двете контролни точки на измереното 
време, за което ППС преминава между тези 
контролни точки;
2. базово разстояние на участък от пътя 
е разстоянието между две контролни точки, 
между които се измерва средната скорост.
Чл. 417. (1) Скоростомерите трябва да могат 
да индивидуализират ППС, чиято скорост е 
измерена, включително при едновременно 
движение на две или повече ППС и при 
разминаване.
(2) Ако скоростомерът не е пригоден да 
изпълни изискването по ал. 1, той трябва да 
анулира резултатите от собствените си измер­
вания, когато две или повече ППС навлизат 
в областта на измерване едновременно, но с 
различна скорост.
(3) При измерване със скоростомер за 
средна скорост най-малко една от камерите 
трябва да има зрително поле, достатъчно за 
да се гарантира, че ППС е ясно идентифици­
рано при напускането на изходната контролна 
точка и местоположението му спрямо нея. 
Скоростомер за средна скорост трябва ав­
томатично да регистрира присъствие, време 
и идентификация на ППС при преминаване 
през контролните точки към момента на вли­
зане или излизане от базовото разстояние на 
участъка от пътя чрез разпознаване на образ.
Чл. 418. (1) В неработещо състояние ско­
ростомерът трябва да издържа без повреда 
температури от минус 25 °С до 70 °С.
(2) Обхватът на измерване на скоростта 
трябва да включва най-малко обхвата от 
30  km/h до 150 km/h.
(3) Разделителната способност на скоросто­
мерите трябва да бъде не по-голяма от 1 km/h.
Чл. 419. Скоростомерите, изложени на 
външни въздействия, трябва да са прахо- и 
водонепроницаеми и да притежават добра 
механична якост.
Чл. 420. Скоростомерите трябва автома­
тично да изключват неверни резултати, при­
чинени от външни въздействия и смущения, 
както и такива, предизвикани от промяна на 
захранващото напрежение извън зададения 
от производителя обхват.
Чл. 421. (1) При включване скоростомерите 
трябва да извършват задължителна проверка 
на съставните си компоненти, удостоверяваща 
тяхната комплектност.
(2) При измерване на средната скорост 
е необходимо устройствата за заснемане, 
монтирани на контролните точки, да бъдат 
синхронизирани по време от един източник.
(3) Всяко несъответствие трябва да възпре­
пятства по-нататъшни измервания.
Чл. 422. (1) Скоростомерът трябва да бъде 
свързан към заснемащо устройство.
(2) Записът трябва да съдържа най-малко 
следната информация:
1. дата и време (час, минута, секунда) на 
измерването;
2. измерената скорост;
3. посоката на движение, ако измерването 
е в двете посоки;
4. идентификацията на средството, с което 
е направено измерването;
5. параметрите на настройка и режим на 
работа, ако има такъв;
6. скоростта на пътното превозно сред­
ство, в което е монтиран скоростомерът – за 
скоростомери, работещи в мобилен режим;
7. местоположението на участъка на пътя, 
където се извършва измерването, базовото 
разстояние на този участък, времето за преми­
наване между контролните точки и статуса на 
синхронизация на времето – за скоростомери 
за средна скорост;
8. регистрационен номер на пътното пре­
возно средство.
(3) Скоростомерът, включително и зоната 
на регистриране трябва да осигуряват, че 
записът на изобразената позиция на пътното 
превозно средство в зоната на регистриране 
и свързаният с него документ с изображение 
могат еднозначно да причислят стойността 
на измерената скорост към същото пътно 
превозно средство. Документирането трябва 
да бъде защитено срещу манипулации. Про­
изводителят трябва да определи метода за 
оценка на обекта на документиране, измере­
ната скорост и проверка на достоверността 
на документирането.
(4) Посоката на излъчване на скоростомера 
и оптичната ос на камерата трябва да съвпа­
дат. Трябва да се осигури механична връзка 
за правилното насочване на системата. При 
липса на такава това изискване се осигурява 
чрез операции, описани в инструкцията за 
употреба.